section_heading: Skladanje i snimanje
paragraph_text: United Abominations bio je sniman od 2006. do 2007. godine u SARM Hook End Studiosu u Londonu, The Steakhouseu u Los Angelesu, Big Fishu u Encinitasu te Backstage Productionu. Dodatne snimke nastale su u studiju za probe S.I.R. u Hollywoodu i Mustaine Musicu u Fallbrooku. Velik dio albuma bio je snimljen u Engleskoj jer se Mustaineu sviđala činjenica da je njegova omiljena grupa, Led Zeppelin, više puta ondje snimala svoje uratke. Za produkciju su zaslužni Mustaine, Jeff Balding i Andy Sneap.